22.6.2023.
HR
Službeni list Europske unije
C 220/11
POZDRAVLJA NAMJERU KOMISIJE I POTIČE DRŽAVE ČLANICE DA PODUZMU SLJEDEĆA DJELOVANJA: 14.
Pri evaluaciji sigurnosti i donošenju odluka o sredstvima za zaštitu bilja ili biocidnim proizvodima na temelju znanstvenih istraživanja i dokaza uzmu u obzir rizik od razvoja otpornosti na antimikrobike za primjenu kod ljudi i životinja kao posljedice uporabe sredstava za zaštitu bilja ili biocidnih proizvoda, te da, prema potrebi, preispitaju te odluke ako se pojave novi dokazi.
Prema potrebi, trebalo bi za dotične proizvode uvesti odgovarajuće uvjete ili ograničenja uporabe.
E.
Preporučeni ciljevi u području potrošnje antimikrobika i antimikrobne otpornosti
POZIVA DRŽAVE ČLANICE DA: 15.
poduzmu odgovarajuće nacionalne mjere kako bi osigurale da se do 2030.
ukupna potrošnja antibiotika kod ljudi (u definiranoj dnevnoj dozi (DDD) na 1 000 stanovnika na dan) u izvanbolničkom i bolničkom sektoru zajedno, uključujući ustanove za dugotrajnu skrb te kućnu skrb, u Uniji smanji za 20 % u usporedbi s referentnom godinom 2019.
16. poduzmu odgovarajuće nacionalne mjere kako bi osigurale da do 2030.
najmanje 65 % ukupne potrošnje antibiotika kod ljudi čine antibiotici iz skupine antibiotika „Access” kako je definirana u klasifikaciji SZO-a AWaRe (64).
17. poduzmu odgovarajuće nacionalne mjere kako bi osigurale da se do 2030.
ukupna incidencija infekcija krvotoka bakterijom Staphylococcus aureus otpornom na meticilin (MRSA) (broj na 100 000 stanovnika) u EU-u smanji za 15 % u usporedbi s referentnom godinom 2019.
18. poduzmu odgovarajuće nacionalne mjere kako bi osigurale da se do 2030.
ukupna incidencija infekcija krvotoka bakterijom Escherichia coli otpornom na cefalosporine treće generacije (broj na 100 000 stanovnika) u EU-u smanji za 10 % u usporedbi s referentnom godinom 2019.
19. poduzmu odgovarajuće nacionalne mjere kako bi osigurale da se do 2030.
ukupna incidencija infekcija krvotoka bakterijom Klebsiella pneumoniae otpornom na karbapeneme (broj na 100 000 stanovnika) u EU-u smanji za 5 % u usporedbi s referentnom godinom 2019.
Preporučeni pojedinačni doprinosi država članica za postizanje tih ciljeva Unije navedeni su u Prilogu ovoj Preporuci.
20. utvrde pokazatelje i razmijene najbolje prakse u pogledu njihove uporabe, koji trebaju pomoći u postizanju preporučenih ciljeva te ciljeva za druge aspekte povezane s antimikrobnom otpornosti, kao što su sprečavanje i kontrola infekcija, upravljanje uporabom antimikrobnih sredstava, praksa propisivanja lijekova i osposobljavanje.
POZDRAVLJA NAMJERU KOMISIJE I POTIČE DRŽAVE ČLANICE DA PODUZMU SLJEDEĆA DJELOVANJA: 21. uspostave odgovarajuće mjere kojima se doprinosi postizanju cilja iz strategije „od polja do stola” i akcijskog plana za postizanje nulte stope onečišćenja, i to da se do 2030.
ukupna prodaja antimikrobika koji se koriste za životinje iz uzgoja i u akvakulturi u EU-u smanji za 50 %.
F.
Informiranje, izobrazba i osposobljavanje
POTIČE DRŽAVE ČLANICE DA: 22. u suradnji s višim i stručnim obrazovnim ustanovama i dionicima te uz pomoć pedagoških i bihevioralnih uvida osiguraju da nacionalni programi kontinuiranog obrazovanja i kurikulumi, među ostalim u području medicine, zdravstvene njege, primaljstva, farmacije, stomatologije, veterinarske medicine, poljoprivrede i agronomije, okolišnih i ekoloških znanosti, uključuju obvezno međusektorsko osposobljavanje i kompetencije o antimikrobnoj otpornosti, sprečavanju i kontroli infekcija, rizicima za okoliš, biosigurnosti i upravljanju uporabom antimikrobnih sredstava, uključujući razboritu uporabu antimikrobika, prema potrebi.
(64) https://www.who.int/publications/i/item/2021-aware-classification